Soektog na kleuter wat by kinderpartytjie verdwynSihle Ntuli Foto: Verskaf JONGSTE: Sihle Ntuli (3) se liggaam is in ‘n visdammetjie op die perseel gevind. Klik hier om meer te lees. ŉ Soektog is van stapel gestuur na ŉ kleuter wat Saterdagmiddag by ŉ kinderpartytjie in Centurion verdwyn het. Mynhardt le Roux, ŉ lid van die Wierdabrug-gemeenskapspolisiëringsforum (GPF), het aan Maroela Media gesê die kind is Sihle Ntuli (3). “Die kind en sy ouers is nie van die omgewing nie. Sihle was by ŉ kinderpartytjie in Slagveldstraat in Rooihuiskraal toe hy omstreeks 12:00 verdwyn het,” het Le Roux gesê. ŉ Soekgeselskap is tans besig om in die Rooihuiskraal-omgewing na hom te soek. Sihle Ntuli “Die polisie en verskeie veiligheidsmaatskappye is in kennis gestel en help soek. Ons het reeds inligting ontvang dat hy sowat ŉ uur nadat hy vir die laaste keer by die partytjie gesien is, glo alleen naby die Sasol-vulstasie in Maraboestraat geloop het.” Sy ouers is aangesê om by die huis waar die partytjie gehou is te wag. Die seuntjie het gips aan sy linkerarm. Hy het ŉ oranje en grys gestreepte hemp aan. Mense wat die seuntjie sien, kan die polisie by 10111 bel. Die polisie was nie dadelik vir kommentaar beskikbaar nie.